Benipeixcar celebra les seues festes patronals del 4 al 10 de juliol amb una àmplia varietat d'activitats per a tots els públics
02 juliol 2025

## Benipeixcar celebra les seues festes patronals del 4 al 10 de juliol amb una àmplia varietat d'activitats per a tots els públics02 juliol 2025Última actualització: 02 juliol 2025

![](../gestion/img/b71db5e06e24c3b5a36637ba4993cf4a05dfbec0349243714e34e8609d420e86.jpg)  
  

La presidenta de la Junta de Districte de Benipeixcar, **Inma Rodríguez**, ha presentat hui les festes del barri, que tindran lloc del 4 al 10 de juliol. L’edil ha anunciat la programació acompanyada de **Laude Esteban**, presidenta de les Dones de Casa de Benipeixcar.

Tal com ha explicat Rodríguez, les festes combinen devoció a les figures patronals, música, pólvora, gastronomia i germanor, i no serien possibles “_sense el compromís i la il·lusió de les nombroses associacions i col·lectius veïnals que treballen incansablement perquè cada detall lluïsca com mereix”_.

Durant la compareixença s’ha informat que la programació inclou actes religiosos, cercaviles, mascletaes, castells de focs artificials, sopars populars, activitats infantils i festes temàtiques. “_Benipeixcar tornarà a ser punt de trobada per a famílies, amistats i veïnat que, any rere any, mantenen viva la nostra identitat col·lectiva_”, ha afirmat.

“_Des de la Junta Directiva de Benipeixcar volem agrair especialment l’esforç de l’Associació de Veïns, comissions de festes, agrupacions culturals, bandes de música, pirotècnics, voluntaris i col·laboradors, que fan possible aquest calendari tan ric i variat. Sense vosaltres, aquestes festes no serien el que són: una expressió viva del nostre patrimoni cultural i de l’esperit solidari del barri_”, ha afirmat la presidenta de la Junta de Districte, qui ha conclòs convidant els veïns del barri i de tota Gandia a participar en les activitats programades.

Per la seua banda, Esteban ha explicat la programació prevista per a la jornada del dia 4 de juliol, festa en honor a Sant Lluís Gonzaga, que ha sigut organitzada per les dones del barri.

**FESTES DE BENIPEIXCAR 2025**

**FESTA DE LA MARE DE DÉU DELS DESEMPARATS**

Divendres 4 de juliol

8.30 h. Cercavila amb el grup musical i despertà amb disfresses per tots els carrers del poble.

9.00 h. Volteig general de campanes.

9.15 h. Esmorzar per a totes les festeres.

13.30 h. Mascletà a càrrec de la pirotècnia Borredà

14.15 h. Dinar per a totes les festeres al Foment.

20.00 h. Cercavila amb la banda de música i arreplegada de festeres.

20.30 h. Ofrena de flors a la Mare de Déu dels Desemparats, seguida d’una solemne missa en honor a la Mare de Déu dels Desemparats. Coral Veles e Vents

21.15 h. Processó de la Mare de Déu i Sant Lluís, acompanyada per les autoritats civils i eclesiàstiques.

22.15 h. Castell de focs d’artifici a la plaça del Dr. Ferrán a càrrec de la pirotècnia Borredà.

22.30 h. Sopar d’entrepà en la plaça de l’església

23.30 h. Discomòbil TheLuxe.

**FESTA DE SANT LLUÍS GONZAGA**

Divendres 4 de juliol

20.00 h. Cercavila per a l’arreplegada de festers i festeres.

20.30 h. Missa solemne en honor a Sant Lluís.

21.15 h. Processó de la Mare de Déu i Sant Lluís

22.15 h. Castell de focs d’artifici a càrrec de la pirotècnia Borredà.

22.30 h. Sopar d’entrepà per als Lluïsos.

Dissabte dia 5 de juliol

09.00 h. Despertà pels carrers del barri

10.30 h. Esmorzar de torrà per als festers i festeres i activitats infantils per als menuts.

12.00 h. Cercavila de disfresses i passabars per Benipeixcar. ??

14.00 h. Mascletà a càrrec de la pirotècnia Borredà

14.15 h. Dinar per als festers i festeres.

16.00 h. Cercavila amb el carro del borratxet.

17.00 h. Batalla de merengues.

17.15 h. Cordà d’aigua. “Qui no vulga pols, que no vaja a l’era”.

22.00 h. Sopar de càtering per als festers i festeres

(cal anar vestits de blanc).

_23.00 h. Nit eivissenca i discomòbil Tracamusic._

**FESTA DEL CRIST DE L´EMPAR**

Dissabte dia 5 de juliol

22.30 h. Inici de la festa de Crist de l’Empar a la plaça de Benipeixcar.

Sopar de càtering per als festers i festeres. Cal anar vestit de blanc.

Diumenge dia 6 de juliol

8.30 h. Despertà per tots els carrers del poble amb la banda de música.

9.30 h. Volteig general de campanes.

9.30 h. Esmorzar de torrà per a tots els festers i festeres del Crist de l’Empar

11.30 h. Cal anar vestits amb blusa blanca i mocador roig per a Sant Fermin, amb la xaranga pels carrers del barri.

13.30 h. Traca reforçada a la plaça de l’Església.

14.15 h. Recepció dels festers per la junta directiva per al dinar al Foment.

20.00 h. Cercavila amb la banda de música i arreplegada de festers.

20.30 h. Solemne missa en honor al Crist de l´Empar.

21.15 h. Processó del Crist de l´Empar i de Sant Cristòfol, acompanyada per les autoritats civils i eclesiàstiques. En acabar la processó, cant dels gojos al Crist de l’Empar a l’església.

22.15 h. Castell de focs d´artifici a la plaça del Dr. Ferrán a càrrec de la pirotècnia Borredà. En acabar festers i festeres brindarem el fi de festa al cassal de la plaça de Benipeixcar.

**FESTA DE SANT CRISTÒFOL**

Diumenge dia 6 de juliol

21.15 h. Processó del Crist de l’Empar i de Sant Cristòfol acompanyada per autoritats civils i eclesiàstiques.

Dijous dia 10 de juliol

8.00 h. Despertà per tots els carrers del poble amb la banda de música.

9.00 h. Volteig general de campanes.

9.30 h. Esmorzar de torrà per als assistents a la cercavila a la plaça de Benipeixcar.

12.30 h. Dolçaina i tabalet pels carrers del poble.

13.00 h. Benedicció dels vehicles a la plaça de Benipeixcar presidida pel Sant patró i volteig de campanes.

13.30 h. Traca i preparatius per a el dinar de caldera d’arròs amb pollastre i bolets. Tants som i a tant eixim.

20.30 h. Solemne missa en honor al patró Sant Cristòfol.

Recordar que els dies 4 i 5 hi ha sopar d’entrepà a la plaça de Benipeixcar. El dia 4 hi haurà ball, i el

dia 5 participarem en la festa d’estiu amb la resta d’associacions. Cal anar vestit de blanc.

L’associació de veïns proporcionarà taules i cadires per al sopar, la resta ho portes tu (bocata, beguda, etc.).

[Twittear](https://twitter.com/share)